แบรนดอน ฟลินน์

แบรนดอน พอล ฟลินน์ (; เกิด 11 ตุลาคม ค.ศ. 1993) เป็นนักแสดงชาวอเมริกัน เขาเป็นที่รู้จักอย่างดีจากบทจัสติน โฟลีย์ในซีรีส์ทางโทรทัศน์เรื่อง 13 บันทึกลับหัวใจสลาย แบรนดอนได้เริ่มเป็นนักแสดงครั้งแรกจากการรับบทเป็น Mr. Smee ในละครเวทีเรื่อง Peter Pan เป็นครั้งแรกเมื่อตอนอายุ 10 ปี ซึ่งเขาได้เข้าสู่วงการในปีค.ศ. 2016 จากการที่เขาได้รับบทเป็น Mike the intern ในซีรีส์เรื่อง BrainDead และในปีค.ศ. 2017 เขาก็ได้มีโอกาสรับบทเป็น Luke ในละครออฟ-บรอดเวย์เรื่อง  Kid Victory ซึ่งในปีเดียวกันนั้นเขาก็ได้รับบทเป็นจัสติน โฟลีย์ ในซีรีส์ทางโทรทัศน์เรื่อง 13 บันทึกลับหัวใจสลาย และในปีค.ศ. 2018 เขาก็ได้รับบทเป็น Ryan Peters ในซีรีส์ทางโทรทัศน์เรื่อง True Detective ในฤดูกาลที่ 3

ด้านชีวิตส่วนตัวแบรนดอนได้ออกมาเปิดเผยว่าเขาเป็นเกย์ผ่านทางอินสตาแกรมในปีค.ศ. 2017 เพื่อแสดงเจตนารมณ์และออกมาคัดค้านกับคนในเมืองซิดนีย์บางส่วนที่ได้ลงคะแนนเสียงไม่เห็นด้วยเกี่ยวกับกฎหมายการแต่งงานในเพศเดียวกันของประเทศออสเตรเลีย และในเดือนกันยายน ค.ศ. 2017 เขาก็ได้เริ่มมีความสัมพันธ์กับแซม สมิธ นักร้องชาวอังกฤษ ซึ่งทั้งคู่ก็ได้จบความสัมพันธ์ลงในเดือนมิถุนายน ค.ศ. 2018

ผลงานการแสดง

ภาพยนตร์

ซีรีส์

อ้างอิง

แหล่งข้อมูลอื่น 
 

บุคคลที่เกิดในปี พ.ศ. 2536
บุคคลที่ยังมีชีวิตอยู่
นักแสดงอเมริกันที่มีความหลากหลายทางเพศ
นักแสดงชายชาวอเมริกันในศตวรรษที่ 21
นักแสดงภาพยนตร์ชายชาวอเมริกัน
นักแสดงละครโทรทัศน์ชายชาวอเมริกัน
บุคคลจากไมแอมี
ชาวอเมริกันเชื้อสายยิว
ชายรักร่วมเพศชาวอเมริกัน